cyanic-selkie/wikianc huggingface dataset:
தாராபுரம் உத்தர வீரராகவப் பெருமாள் கோயில்
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:திருப்பூர் மாவட்டத்திலுள்ள பெருமாள் கோயில்கள்
விகாசு தாகியா
விகாசு தாகியா (Vikas Dahiya) ஓர் இந்திய வளைகோல் பந்தாட்ட வீரராவார். அரியானா மாநிலத்தைச் சேர்ந்த விகாசு வளைகோல் பந்தாட்டத்தில் இலக்குக் காவலர் இடத்தில் விளையாடுவதில் நிபுணத்துவம் பெற்றவராவார்.
மேற்கோள்கள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள்‎ பகுப்பு:இந்திய வளைதடிபந்தாட்ட வீரர்கள் பகுப்பு:Rio Olympic Editathon 2016
இரும்பு(III) அயோடைடு
தயாரிப்பு
இரும்பு(III) மற்றும் அயோடைடு ஆகியவை ஒடுக்க ஏற்ற வினைக்கு உட்படுகின்றன. இதில் Fe3+ அயனி Fe2+ அயனியாகவும் I− I2 ஆகவும் ஆக்சிசனேற்றம்  செய்யப்படுகின்றன. இந்த வினையை தவிர்த்து விட்டு இரும்பு(III) அயோடைடை ஓர் ஒளி வேதியியல் வினை மூலம் தயாரிக்க முடியும். இரும்பு பெண்டகார்பனைல் ஆர்கான் முன்னிலையில் எக்சேனில் அதிகப்படியான அயோடினுடன் வினைபுரிந்து, கார்பன் மோனாக்சைடை வெளியிடுகிறது. சிக்கலான ஈரயோடோடெட்ராகார்பனைல் இரும்பு(II), Fe(CO)4I2 அணைவுச் சேர்மம் வெளிர் சிவப்பு கரைசலாக உருவாகிறது.
இந்த அணைவுச் சேர்மம் மேலும் அயோடின் மற்றும் ஒளியின் முன்னிலையில் −20 °செல்சியசு வெப்பநிலையில் ஆக்சிசனேற்ற ஒளிச்சேர்க்கைக்கு உட்படுகிறது. மேலும் கார்பன் மோனாக்சைடு உருவாகும்போது FeI3 இன் கருப்புப் படலம் ஒரு படிவாகப் படிகிறது.
வினைகள்
இரும்பு(III) அயோடைடு ஒளி-தூண்டப்பட்ட சிதைவுக்கு ஆட்பட்டு இரும்பு(II) அயோடைடு மற்றும் அயோடின் ஆகியனவாக மாற வாய்ப்புள்ளது.
டெட்ரா ஐதரோபியூரான், அசிட்டோநைட்ரைல், பிரிடின் மற்றும் நீர் போன்ற வழங்கும் கரைப்பான்கள் இந்த வினையை ஊக்குவிக்கின்றன: இரும்பு(III) அயோடைடு அதிக அளவில் நீருறிஞ்சும் ஒரு சேர்மமாகும். இது இருகுளோரோமெத்தேனில் சிறிதளவு கரையும். இது அயோடைடுடன் வினைபுரிந்து டெட்ரா அயோடோபெரேட்டு அயனியைக் கொடுக்கிறது.
FeI3 இன் கூட்டுவிளைபொருள்கள் நன்கு அறியப்பட்டவையாகும். தயோயூரியாவின் முன்னிலையில் FeI2 மற்றும் I2 சேர்மங்களிலிருந்து ஆரஞ்சு நிற அணைவுச் சேர்மத்தை தயாரிக்கலாம். இரும்புத் தூள் அயோடின் கொண்ட ஈந்தணைவிகளுடன் வினைபுரிந்து பெரிக் அயோடைடு கூட்டுசேர் பொருட்களையும் தருகிறது.
மேற்கோள்கள்
பகுப்பு:இரும்பு(III) சேர்மங்கள் பகுப்பு:அயோடைடுகள்
ஆதி அண்ணாமலையார் கோயில்
ஆதி அண்ணாமலையார் கோயில் திருவண்ணாமலை மாவட்டத்தில் உள்ள தேவார வைப்புத்தலமாகும்.
அமைவிடம்
இக்கோயில் திருவண்ணாமலையின் கிரிவலப் பாதையில் அமைந்துள்து. இத்தலம் தேவார வைப்புத் தலமாகப் போற்றப்படுகிறது. இச்சிவாலயம் அண்ணாமலையார் கோயிலின் கட்டுப்பாட்டில் உள்ளது. இக்கோயிலை அடி அண்ணாமலையார் கோயில் என்றும் அழைப்பர்.
இறைவன், இறைவி
இத்தலத்தின் மூலவர் ஆதி அண்ணாமலையார் என்றும், அம்பாள் ஆதி அபிதகுசலாம்பாள் என்றும் அழைக்கப்படுகின்றனர்.
பிற சன்னதிகள்
திருச்சுற்றில் விநாயகர், வள்ளி தெய்வானை உடனுறை ஆறுகப் பெருமான் மற்றும் எண்ணற்ற இலிங்கங்கள் உள்ளன. இக்கோயிலில் அங்க மண்டபம் உள்ளது. அத்துடன் உண்ணாமலை எனும் தீர்த்தமும் அமைந்துள்ளது.
பிற சிறப்புகள்
இத்தலத்திலிருந்து அருணாசலேஸ்வரரை பார்ப்பதை சிவயோக முக தர்ஷன் என்று அழைக்கின்றனர். திருமூலர் இந்த தலத்திருந்து அவ்வாறு தரிசித்துள்ளாக கூறப்படுகிறது. மாணிக்கவாசகர் திருவெம்பாவை இத்தலத்தில் இயற்றியுள்ளார். இத்தலத்திற்கு வருகின்ற வழியில் மாணிக்கவாசருக்கான கோயிலும் அமைந்துள்ளது.
ஆதாரங்கள்
பகுப்பு:தேவார வைப்புத் தலங்கள் பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:திருவண்ணாமலை கிரிவலப்பாதை கோயில்கள்
முதுகெலும்புத் தசைநார் வலுவிழப்பு நோய்
முதுகெலும்புத் தசைநார் வலுவிழப்பு நோய் (Spinal Muscular Atrophy) முதுகெலும்பு நிமிர்த்தித் தசைகளை இயக்கும் மோட்டார் நியூரான்கள் கை மற்றும் கால்களின் அசைவுகளை கட்டுப்படுத்துகிறது. மரபணு ரீதியாக இந்த நியூரான்கள் பாதிக்கப்பட்டு இறப்பதைத்தான் முதுகெலும்புத் தசைநார் வலுவிழப்பு நோய் எனப்படும். மோட்டார் நியூரான்கள் நரம்புகள் இறப்பதால், கை மற்றும் கால்கள் செயலிழந்துவிடும். அதனுடன் பாதிப்பு தீவிரமடைந்து உயிரிழப்பு நேரிடும். பெரும்பாலும் முதுகெலும்புத் தசைநார் வலுவிழப்பு நோய் கைக்குழந்தைகளின் இறப்புக்கு காரணமாகிறது.
பொதுவாக இந்நோய் சிசு பருவத்திலோ அல்லது குழந்தை பருவத்திலோ கண்டறியப்படுகிறது. இந்த மரபணு நோய் சிகிச்சையளிக்கப்படாவிட்டால் குழந்தை இறப்புக்கு காரணமாகும். இந்த மரபணு நோய் குழந்தையின் பிற்கால வாழ்க்கையிலும் தோன்றக்கூடும், நோயின் லேசான போக்கைக் கொண்டிருக்கலாம். கை, கால் மற்றும் நுரையீரல் சுவாசத் தசைகள் முதலில் பாதிக்கப்படுவதால், தன்னார்வ (மோட்டார்) நரம்புத் தசைகள் வேகமாக பலவீனம் அடைவது பொதுவான அம்சமாகும். இந்நோய் காரணமாக குழந்தைகளின் தலை அசைவு மோசமாக இருப்பது, உணவு விழுங்குவதில் சிரமங்கள், ஸ்கோலியோசிஸ், உடல் குறுக்க நோய்கள் உண்டாகலாம்.
முதுகெலும்பு தசையின் மோட்டார் நரம்பு குறைபாடு பெற்றோரிடமிருந்து குழந்தைகளுக்கு மரபணு மூலம் கடத்தப்படுகிறது. இது பரம்பரை மரபணு பிறழ்வு நோய் ஆகும். உலக அளவில், 6 ஆயிரம் குழந்தைகளில் ஒரு குழந்தைக்கு மட்டுமே இந்த வகை நோய் ஏற்படுவதாக கணிக்கப்பட்டுள்ளது.
இந்நோய்க்கான மருந்து தற்போது ஐக்கிய அமெரிக்காவில் மட்டும் உள்ளது. நோய் கண்ட குழந்தைகளுக்கு பிறந்த ஒரு ஆண்டிற்குள் இந்த மருந்தை ஊசி மூலம் செலுத்தினால் மட்டும், இறந்து போன முதுகெலும்பு தசை மோட்டார் நரம்புகள் மீண்டும் உயிர் பெறும். இந்த ஊசி மருந்தின் விலை ரூபாய் 16 கோடி ஆகும்.
வகை 0
பிறப்பதற்கு முன்பே இதை ஏற்கனவே கண்டுபிடிக்க முடியும். இது மிகவும் அரிதான மற்றும் மிகவும் கடுமையான வடிவமாகும். அதைக் கொண்டிருக்கும் குழந்தைகள் கருப்பையில் குறைவாக நகரும். இதன் விளைவாக, அவர்கள் பெரும்பாலும் கூட்டு குறைபாடுகளுடன் பிறக்கிறார்கள். பிறக்கும் போது மிகவும் பலவீனமான முதுகெலும்பு நிமித்தித் தசைகளைக் கொண்டுள்ளன. மேலும் குழந்தைகளின் நுரையீரல் தசைகளும் மிகவும் பலவீனமாக உள்ளன. அவர்களில் பெரும்பாலோர் சுவாசக் கோளாறு காரணமாக, சிறு குழந்தை பருவத்திலேயே இறந்ததுவிடுகின்றனர். சில குழந்தைகளுக்கு இதய செயல்பாடு குறைபாடு கொண்டிருக்கும்.
வகை I
இது வெர்ட்னிக்-ஹாஃப்மேன் நோய் என்றும் அழைக்கப்படுகிறது, இது அனைவருக்கும் பொதுவான வடிவமாகும். அதன் கடுமையான வடிவத்தை பிறப்பிலோ அல்லது முதல் சில மாதங்களிலோ காணலாம். பாதிக்கப்பட்ட குழந்தைகள் தலை அசைவைக் கட்டுப்படுத்த முடியாது. மற்றவர்கள் உதவியின்றி குழந்தைகள் உட்கார முடியாது. சில குழந்தைகளுக்கு உணவ் விழுங்குவதில் சிரமம் இருக்கலாம், இது பெரும்பாலும் குழந்தைகளுக்கு உணவளிப்பதில் சிரமத்திற்கு வழிவகுக்கும். சிலருக்கு சுவாச தசைகளின் பலவீனம் காரணமாக சுவாச பிரச்சனையும் ஏற்படலாம். சுவாசக் கோளாறு காரணமாக, இந்த வகை நோயால் பாதிக்கப்பட்ட பெரும்பாலான நோயாளிகள் குழந்தை பருவத்திலிருந்தே தப்பிப்பிழைப்பதில்லை.
வகை II
இது டுபோவிட்ஸ் நோய் என்றும் அழைக்கப்படுகிறது. இது 6 முதல் 12 மாதங்களுக்கு இடைப்பட்ட குழந்தைகளில் உருவாகும் முதுகெலும்பு நிமிர்த்தித் தசைகள் பலவீனத்தால் அடையாளம் காணப்படுகிறது. அவர்கள் பொதுவாக பிறர் ஆதரவு இல்லாமல் உட்கார முடியாது. உட்கார்ந்து சிரமப்படுவதைத் தவிர, அவர்கள் வழக்கமாக உதவி இல்லாமல் நிற்கவோ, நடக்கவோ முடியாது. மற்ற அறிகுறிகளில் விரல்களில் தன்னிச்சையாக நடுக்கம், (ஸ்கோலியோசிஸ்), மற்றும் சுவாச தசை பலவீனம் ஆகியவை உயிருக்கு ஆபத்தானவை. இந்த வகை நிலையில் உள்ள பல குழந்தைகள் பெரும்பாலும் தங்கள் இருபது அல்லது முப்பது வயது வரை மட்டுமே உயிர் வாழ முடியும்.
வகை III
இதனை குகல்பெர்க்-வெலாண்டர் நோய் என்பர். இது குழந்தை பருவத்தின் நடுப்பகுதியில் முதுகெலும்பு நிமிர்த்தித் தசைகள் பலவீனத்தை ஏற்படுத்துகிறது. காலப்போக்கில் இந்த நிலை முன்னேறும்போது, ​பிறர் உதவியுடன் நின்று நடக்க முடியும், நடைபயிற்சி மற்றும் ஏறும் படிக்கட்டுகள் ஏறுவது கடினமாகிறது. இந்த நிலையில் பாதிக்கப்பட்டுள்ள பெரும்பாலான குழந்தைகளுக்கு, தங்கள் வாழ்க்கையில் பிற்காலத்தில் சக்கர நாற்காலி உதவி தேவைப்படுகிறது. மற்ற வகைகளைப் போலல்லாமல், அவை பொதுவாக சாதாரண ஆயுட்காலம் கொண்டவை.
வகை IV
இது அரிதானது மற்றும் பொதுவாக இளமைப் பருவத்தில் வெளிப்படுகிறது. நோயாளிகள் பெரும்பாலும் லேசான முதல் மிதமான தசை பலவீனம், நடுக்கம் மற்றும் மிகவும் லேசான சுவாசப் பிரச்சினைகளை அனுபவிக்கின்றனர்.
கு. மு. கோபால்
குட்டியாப்பிள்ளை முனுசாமிப்பிள்ளை கோபால் (K. M. Gopal) இந்தியாவைச் சார்ந்த ஓவியர், படிம (சிற்ப), கட்டடக்கலைஞர். 1928இல் சேலத்திலுள்ள அன்னதானப்பட்டியில் பிறந்தார். இவரின் பெற்றோர் குட்டியாப்பிள்ளை முனுசாமிப்பிள்ளை, மாணிக்கம்மாள். சோழ மண்டலம் என்னும் ஓவியக் கிராமத்தை உருவாக்கியவர்களில் ஒருவர். இவர் தமிழ்நாட்டு அரசின் அமைப்பான நுண்கலைக்குழுவிடமிருந்து கலைச் செம்மல் விருதினைப்பெற்றுள்ளார். பல்வகை படைப்புகளை அளித்துள்ள இவர் உலோகங்களில் தன் படைப்புகளை பெரும்பாலும் உருவாக்கியுள்ளார். இவர் பிள்ளையார் உருவங்ளை தந்ரீக முறையில் படைத்துள்ளார்.
கல்வி
சென்னையிலுள்ள கவின் கலைக்கல்லூரியில் இவர் நுண்கலைகலையில் பட்டயப்படிப்பினைப் பயின்றுள்ளார். இவர் தேவி பிரசாத் ராய் சௌத்ரியின் மாணவர். இவருடைய படைப்புப்பணிகளுககு மதிப்புறு முனைவர் பட்டத்தினையும் பெற்றுள்ளார்.
தந்ரீகப் படைப்புகள்
270px|thumb|கு. மு. கோபால் உருவாக்கிய பிள்ளையாரின் தந்ரீக புடைப்புப் படிமம் தமி்ழ்நாட்டினைச் சார்ந்த படைப்பாளர்களில் கு. மு. கோபாலின் படைப்புகள் தந்ரீக வகையைச் சார்ந்தது. பிள்ளையாரின் உருவங்களை முற்றிலும் மாறுபட்ட வடிவங்களில் இவர் வெளிப்படுத்தியுள்ளார். பிள்ளையார் என்றாலே பெரிய வயிறு அல்லது தொப்பையுடன் காணப்படும் ஒன்றாகவே அனைத்து படைப்பாளர்களும் காட்சிப்படுத்தியுள்ளனர். ஆனால், இவர் வயிற்றைச் சிறிய ஒன்றாகக் காட்சிப்படுத்தியுள்ளார். இளம் பிள்ளையார் படிமத்தினை குழந்தை ஒன்று கால்களை நீட்டி அமர்ந்திருக்கும் வகையில் வெளிப்படுத்தியுள்ளார். பிள்ளையாரைப் பெண் வடிவில் கணேசுவரி என்னும் பெயரில் காட்சிப்படுத்தியுள்ளார். இவருடைய படைப்புகளில் காணப்படும் இந்து கடவுளர்களின் குறியியலை ஓவியர் இந்திரன் ஆராய்ந்துள்ளார்.
கலைப்பணிகள்
270px|thumb|கு. மு. கோபாலின் பத்திக் வேலைப்பாடு இந்தியாவின் பல பகுதிகளிலும் உலகநாடுகள் பலவற்றிலும் இவர் தன் தந்ரீக, புதுமைப்படைப்புகளை காட்சிப்படுத்தி கண்காட்சிகளை நடத்தியுள்ளார். சப்பானில் 1980ஆம் ஆண்டிலும் ஆத்திரேலியாவில் 1982ஆம் ஆண்டிலும் செருமனியில் 1984ஆம் ஆண்டிலும் தென்மார்க்கில் 1988 ஆம் ஆண்டிலும் நெதர்லாந்தில்1989ஆம் ஆண்டிலும் இவர் தன் படைப்புகளுக்கான கண்காட்சிகளை நடத்தியுள்ளார். இவருடைய படைப்புக்கண்காட்சியை மேனாள் இந்தியக்குடியரசுத் தலைவர் ஆர்.வி. வெங்கட்ராமன் திறந்து வைத்துள்ளார். செமினி, வாகினி ஆகிய திரைக்கூடங்களில் கலை இயக்குநராகப் பணியாற்றியுள்ளார். நாட்டிய மணிகள் இலலிதா, பத்மினி, வைசெயந்திமாலா, இராகிணி ஆகியோரின் நாட்டியங்களுக்கு தபேலா இசைத்துள்ளார். இவருடைய அர்த்த கணேசுவரி என்னும் புடைப்புப்படிமத்தினை இந்திய அரசின் இந்திய அருங்காட்சியங்கங்கள் என்னும் வலைக்களத்தில் எண்மியப்படமாக வெளியிட்டு ஆவணப்படுத்தியுள்ளது.
பரிசுகள், விருதுகள்
இவர் 1950இல் மைசூர் தசரா கண்காட்சியில் முதல் பரிசினைப் பெற்றுள்ளார். 1988இல் இந்திய அளவில் நடந்த கண்காட்சியல் முதல் பரிசினைப் பெற்றார். இவருடையை கலைப்பணிகளைப் பாராட்டி தமி்ழ்நாட்டு அரசு இவருக்கு கலைச்செம்மல் விருதினை வழங்கியுளளது. இந்திய அரசு இவருக்கு 1988இல் இலலித் கலா அகாதமியின் வாழ்நாள் சாதனையாளர் விருதினை வழங்கியுள்ளது. இவரின் கலைப்புலமையைப் பாராட்டி இங்கிலாந்து அரசு ‘வருகைதரு ஓவியர்’ என்னும் மதிப்பினை அளித்தது.
தொடங்கிய அமைப்புகள்
இவர் 1976ஆம் ஆண்டில் மறுமலர்ச்சி ஓவியர் எழுத்தாளர் மன்றத்தைத் தொடங்கினார். 1979ஆம் ஆண்டில் கலை வளர்ச்சிக்கான அமைப்பாக ‘’’கலை மையம்’’’ என்னும் அமைப்பினை கவிஞர் கண்ணதாசன், பெருந்தச்சர் கணபதி, கலை இயக்குநர் இராகவன், கலை இயக்குநர் தோட்டாதரணி ஆகியோருடன் இணைந்து சென்னையில் தொடங்கினார், பிறகு இந்த அமைப்பு செயற்படாமல் போனது. இவரின் இறப்பிற்குப்பின் இவருடைய மகள் மீனாட்சி, மருமகன் செலின் சார்ச் ஆகியோர் ஐக்கிய இராச்சியத்தில் கலை மையத்தினை 2015இல் தொடங்கினார்கள். 2018இல் இருந்து இவ்வமைப்பு பன்னாட்டு அளவில் கலைப்புலத்தில் சிறந்து விளங்குவோருக்கு தகைமை விருதுகளை வழங்கி வருகின்றது.
இறப்பு
நெஞ்சக நோயால் பாதிக்கப்பட்ட இவர் 2000 இல் சேலத்தில் இறந்தார். இவருடைய நினைவிடம் சேலத்திலுள்ள கந்தம்பட்டியில் உள்ளது.
பொட்டாசியம் இருதயோபெரேட்டு
இரும்புத் தூள், கந்தகம் மற்றும் பொட்டாசியம் கார்பனேட்டு ஆகியவற்றை 900 பாகை செல்சியஸ் வெப்பநிலையில் சூடாக்குவதன் மூலம் பொட்டாசியம் இருதயோபெரேட்டு தயாரிக்கப்படுகிறது. தரப்படுத்தப்பட்ட விகிதவியல் அளவுகளின்படி இந்த வினை பொட்டாசியம் சல்பேட்டை தயாரிப்பதற்குமான வினையாக முன்மொழியப்பட்டது.:
மேற்கோள்கள்
பகுப்பு:இரும்பு சேர்மங்கள் பகுப்பு:சல்பைடுகள்
ஓல்மியம் அசிட்டைலசிட்டோனேட்டு
புற இணைப்புகள்
பகுப்பு:ஓல்மியம் சேர்மங்கள் பகுப்பு:கனிம வேதியியல் சேர்மங்கள் பகுப்பு:அசிட்டைலசிட்டோனேட்டு அணைவுகள்
குவாத்தமாலா நிலநடுக்கம் 2012
குவாத்தமாலா நிலநடுக்கம் 2012 (2012 Guatemala earthquake) எனப்படும் இந்த பேரிடர், 2012-ம் ஆண்டு, நவம்பர் 7-ம் நாள் குவாத்தமாலாவில் நிகழ்ந்தது. அந்நாட்டின் உள்ளூர் நேரப்படி 10:35:47 மணித்துளிகளில் நடந்த இந்நிலநடுக்கம், நொடியளவின் அளவுகோலில் (Moment magnitude scale) 7.4-ஆக பதிவுப்பட்டியலில் இடம்பெற்றது. 'மெர்கலி செறிவு அளவுகோல்ப்படி' (Mercalli intensity scale) அதிகபட்ச அடர்த்தியான VII (மிகவும் வலுவான) அதிர்ச்சியில் நிகழ்ந்த இந்த புவிநடுக்கத்தில் 39-பேர்கள் கொல்லப்பட்டனர்.
வெளியிணைப்புகள்
கௌதமாலாவில் பயங்கர நிலநடுக்கம்: 39 பேர் பலி, 155 பேர் காயம், 100 பேர் மாயம்
பகுப்பு:நிலநடுக்கங்கள் பகுப்பு:2012 நிகழ்வுகள்
சாதி ஒழிப்பு (நூல்)
சாதி ஒழிப்பு (Annihilation of Caste) இந்தியாவில் தீண்டாமை மற்றும் சாதி அமைப்புகளை ஒழிப்பதற்காக, அம்பேத்கர் எழுதிய கட்டுரையைத் தொகுத்து, 1936ல் இந்நூல் வெளியிடப்பட்டது. இந்நூலை அம்பேத்கர் வெளியிட்டார்.
பின்னணி
பிரித்தானிய இந்தியா ஆட்சியில், லாகூரில் செயல்பட்டுக் கொண்டிருந்த 'சாதிய அமைப்பு ஒழிப்புச் சங்கத்தின் (Society for the Abolition of Caste system)''  செயலாளர், அம்பேத்கருக்கு 12 டிசம்பர் 1935ல் எழுதிய கடிதத்தில்,  1936ல் சாதிய அமைப்பு ஒழிப்புச் சங்கத்தின், லாகூர் மாநாட்டில், இந்தியாவில் சாதிய அமைப்பு எனும் தலைப்பில்  அம்பேத்கரை உரையாற்ற வேண்டினர். லாகூர் மாநாட்டில் அம்பேத்கர் ஆற்ற வேண்டிய உரையை முன்னதாக சாதிய ஒழிப்பு எனும் தலைப்பில் கட்டுரையாக எழுதி மாநாட்டு அமைப்பாளர்களுக்கு முன்னதாக அனுப்பிவைத்தார்.
அம்பேத்கரின் கட்டுரையில் இந்து சமயத்திற்கு எதிராக அதிக அளவில் கடுமையான விமர்சனங்களும்; வெறுப்பு நிறைந்த உள்ளடக்கங்களும் இருப்பதாக மாநாட்டு  அமைப்பாளர்கள் சிலர் கருதினர். எனவே மாநாட்டு விழாக் குழுவினர், அம்பேத்கரிடம், கட்டுரையில் இந்து சமயம் குறித்து சகித்துக் கொள்ள முடியாத அளவில் விமர்சனங்கள் உள்ளதால் அவற்றை நீக்கி விடுமாறு கேட்டு கடிதம் எழுதினர்.
ஆனால் அம்பேத்கர் தனது கட்டுரையில் ஒரு சொல்லைக் கூட மாற்ற இயலாது என பதில் கடிதம் அனுப்பினார். இதனை கவனமாக கருத்தில் கொண்ட, மாநாட்டு விழாக் குழுவினர், சாதிய அமைப்பு ஒழிப்பு மாநாட்டையே ரத்து செய்து விட்டு, அம்பேத்கருக்கு அனுப்பட்ட, அழைப்புக் கடிதத்தையும் திரும்பப் பெற்றனர். இருப்பினும் அம்பேத்கர் தான் லாகூர் மாநாட்டில் உரையாற்றுவதற்கு எழுதி வைத்திருந்த சாதிய ஒழிப்பு உரையை, தன் சொந்த செலவில், 15 மே 1936ல் ஆங்கில மொழியில் Annihilation of Caste எனும் தலைப்பில் நூலாக வெளியிட்டார்.
இந்நூலில் அம்பேத்கர், இந்து சமயத்தில் காலம்காலமாக வழக்கத்தில் உள்ள வர்ணாசிரம தர்மத்தையும்; பழமையான இந்து சாத்திரங்களையும் மிகக் கடுமையாக சாடியிருந்தார். சமபந்தி உணவு உண்ணும் முறை மற்றும் சாதிக்கலப்பு திருமணங்கள் முறைகள், சாதிய அமைப்புகளை ஒழிக்க போதுமானதல்ல என்றும், இந்து சமயத்தில் வர்ணங்களை வலியுறுத்தும் சாத்திரங்களையும்; சாதிய முறைகளையும் சட்டப்படி ஒழிக்க வேண்டுமென அம்பேத்கர் வலியுறுத்தினார்.
நூல் குறித்த காந்தியின் விமர்சனம்
அம்பேத்கர் எழுதிய சாதி ஒழிப்பு நூலுக்கு, சூலை 1936ல், ஹரிஜன் எனும் வாரந்திர செய்தி இதழில் நியாய நிருபணம் எனும் தலைப்பில், அம்பேத்கருக்கு மறுப்புக் கடிதம் எழுதியிருந்தார். "The readers will recall the fact that Dr. Ambedkar was to have presided last May at the annual conference of the Jat-Pat-Todak Mandal of Lahore. But the conference itself was cancelled because Dr. Ambedkar's address was found by the Reception Committee to be unacceptable. How far a Reception Committee is justified in rejecting a President of its choice because of his address that may be objectionable to it is open to question. The Committee knew Dr. Ambedkar's views on caste and the Hindu scriptures. They knew also that he had in unequivocal terms decided to give up Hinduism. Nothing less than the address that Dr. Ambedkar had prepared was to be expected from him. The committee appears to have deprived the public of an opportunity of listening to the original views of a man, who has carved out for himself a unique position in society. Whatever label he wears in future, Dr. Ambedkar is not the man to allow himself to be forgotten."
அம்பேத்கர் எழுதிய Annihilation of Caste எனும் நூலை ஈ. வெ. இராமசாமி 1937ல் தமிழில் மொழிபெயர்த்து வெளியிட உதவினார்.
வெளி இணைப்புகள்
* * பகுப்பு:ஆங்கில நூல்கள்
உரூபேசு குமார் சிங்
உரூபேசு குமார் சிங் (Rupesh Kumar Singh) இந்தியாவின் சார்க்கண்டு மாநிலத்தைச் சேர்ந்த ஒரு பத்திரிக்கையாளர் ஆவார். மனித உரிமை மீறல் மற்றும் பழங்குடி மக்களை துன்புறுத்துதல் போன்ற செய்திகளால் நன்கு அறியப்படுகிறார். 2021 ஆம் ஆண்டு இந்தியாவில் பெகாசசு உளவு மென்பொருள் திட்டம் அறியப்பட்டபோது  பெகாசசு திட்டம்   மூலம் கண்காணிக்கப்பட்டவர்கள் பட்டியலில்  இவரது தொலைபேசி எண் (அவரது இரண்டு குடும்ப உறுப்பினர்களின் உட்பட) கண்டறியப்பட்டது. பழங்குடியின மக்களுக்கு எதிரான பாதுகாப்புப் படையினரின் வன்முறை குறித்து அறிக்கை செய்ததற்காக இந்திய மத்திய அரசு தன்னை குறிவைத்ததாக உரூபேசு குமார் சிங் கூறினார். இவ்வாறு குறிவைக்கப்பட்ட மற்ற நான்கு பத்திரிகையாளர்களுடன் சேர்ந்து இந்திய உச்ச நீதிமன்றத்தில் இவர் வழக்குத் தொடுத்தார். இதன் மூலம் நீதித்துறை மேற்பார்வை மற்றும் சம்பந்தப்பட்ட அதிகாரிகளுக்கு தண்டனை வழங்குவதற்கான வழிமுறையைக் கோரினார்..
உரூபேசு குமார் சிங் பழங்குடியினர் பிரச்சினைகளில் பணியாற்றும் சமூக ஆர்வலரான இப்சா சதாசியை மணந்தார். இவரது மனைவியும் பெகாசசு திட்டத்தின் மூலம்  குறிவைக்கப்பட்டு கண்காணிக்கப்பட்டார்.
2022 ஆம் ஆண்டு சூலை மாதத்தில்  ராம்கர் மாவட்டத்தில் உள்ள இவரது வீட்டில் இருந்து சார்க்கண்டு காவல்துறையால் கைது செய்யப்பட்டார். தொழிற்சாலை மாசுபாடுகளால் கிராமங்களில் ஏற்படும் நோய் பாதிப்புகள் குறித்து சமீபத்தில் சிங் அறிக்கை வெளியிட்டதால் அவர் குறிவைக்கப்பட்டதாக உரூபேசின்  மனைவி சதாசி கூறினார்.
புற இணைப்புகள்
பகுப்பு:ஜார்க்கண்டு நபர்கள் பகுப்பு:வாழும் நபர்கள் பகுப்பு:பத்திரிகையாளர்கள்
இந்தியக் குடியரசுத் துணைத் தலைவர் தேர்தல் 2017
இந்தியக் குடியரசுத் துணைத் தலைவர் தேர்தல், 2012 என்பது இந்தியாவின் குடியரசுத் துணைத் தலைவரைத் தேர்ந்தெடுக்க ஆகத்து 5, 2017 அன்று நடைபெற்ற தேர்தலாகும். இதற்கான அறிவிப்பை இந்தியத் தேர்தல் ஆணையம் வெளியிட்டுள்ளது.
மாநிலங்களவை பொதுச்செயலாளர் ஷும்ஷர் கே. ஷெரிப் 15வது துணைக் குடியரசுத் தலைவர் தேர்தலுக்கான தேர்தல் அதிகாரியாக பணியாற்றினார்.
குடியரசுத் துணைத் தலைவர் முகம்மது அமீத் அன்சாரி, தனது இரண்டாவது பதவிக்காலத்தை 10 ஆகத்து 2017 நிறைவு செய்தார். இதனைத் தொடர்ந்து நடைபெற்றட்ஜ் தேர்தலில் வெங்கையா நாயுடு வெற்றி பெற்று, இந்தியாவின் 13வது குடியரசுத் துணைத் தலைவர் 11 ஆகத்து 2017 அன்று புது தில்லி குடியரசுத் தலைவர் மாளிகையில் உள்ள தர்பார் கூடத்தில் பதவியேற்றார்.
பின்னணி
thumb|பதவி விலகும்குடியரசுத் துணைத் தலைவர் அமீது அன்சாரி இந்தியக் குடியரசுத் துணைத் தலைவர் மாநிலங்களவையின் (இந்திய நாடாளுமன்றத்தின் மேல் சபை) அதிகாரபூர்வ தலைவர் மற்றும் அதன் சபாநாயகராகச் செயல்படுகிறார். இந்தியக் குடியரசுத் தலைவர் பதவி காலியானால் இவர் அப்பதவியை ஏற்று அதிகபட்சமாக ஆறு மாதங்கள் பதவியிலிருந்துகொண்டு குடியரசுத் தலைவரின் அனைத்துப் பணிகளையும் செய்வார். குடியரசுத் துணைத் தலைவரின் பதவிக்காலமும் ஐந்து ஆண்டுகள்.
தேர்தலின் போது, குடியரசுத் துணைத் தலைவராக இருந்தவர் முகம்மது அமீது அன்சாரி. இவர் 2007-ல் இப்பதவிக்குத் தேர்ந்தெடுக்கப்பட்டார் மற்றும் 2012-ல் மீண்டும் தேர்ந்தெடுக்கப்பட்டார். இவரது பதவிக்காலம் ஆகத்து 10, 2017 அன்று முடிவடைந்தது. ஆகத்து 5ஆம் தேதி தேர்தல் நடத்தப்பட்டு அன்றே முடிவுகள் அறிவிக்கப்படும் என இந்தியத் தேர்தல் ஆணையம் அறிவித்துள்ளது.
தேர்தல் செயல்முறை
மாநிலங்களவை (இந்திய நாடாளுமன்றத்தின் மேல்சபை) மற்றும் மக்களவை உறுப்பினர்கள் (இந்திய நாடாளுமன்றத்தின் கீழ் சபை) உறுப்பினர்களை உள்ளடக்கிய வாக்காளர்களால் குடியரசுத் துணைத் தலைவர் தேர்ந்தெடுக்கப்படுகிறார். குறிப்பிடப்பட்ட அவையின் நியமன உறுப்பினர்களும் இத்தேர்தலில் வாக்களிக்கத் தகுதியுடையவர்கள். தேர்தலில், ரகசிய வாக்கெடுப்பு மூலம் வாக்களிப்பதுடன், நாடாளுமன்ற உறுப்பினர்கள் தங்களின் விருப்பத்தைக் குறிக்கும் வகையில், "சிறப்புப் பேனா" பயன்படுத்துவர்.
2017 தேர்தல் வாக்காளர்கள்
வேட்பாளர்கள்
தேர்தலில் பங்கேற்கும் ஒரு வேட்பாளரை முன்மொழியக் குறைந்தபட்சம் 20 வாக்காளர்களின் ஆதரவு தேவை. மேலும் 20 பேர் வழிமொழிபவர்களாகவும் இருக்கவேண்டும். வேட்பாளர் பாதுகாப்பு வைப்புத் தொகையாக ₹15000 ($233) செலுத்த வேண்டும். இத்தேர்தலில் இரண்டு வேட்பாளர்கள் பரிந்துரைக்கப்பட்டனர். ஒரு வேட்பாளரைத் தேசிய ஜனநாயகக் கூட்டணியும் மற்றொருவரை ஐக்கிய முற்போக்குக் கூட்டணியும் முன்மொழிந்தது.
தேசிய ஜனநாயகக் கூட்டணி வேட்பாளர்
வெங்கையா நாயுடுவைத் தேசிய ஜனநாயகக் கூட்டணி முன்னிறுத்தியது. இவர் அப்போதைய தகவல் மற்றும் ஒலிபரப்பு அமைச்சராகவும், இந்தியாவின் வீட்டு வசதி மற்றும் நகர்ப்புற வறுமை ஒழிப்பு அமைச்சராகவும் இருந்தார். பாரதிய ஜனதா கட்சியின் தலைவராகவும் பணியாற்றினார். நாயுடு பதவிக்குப் பொருத்தமானவர் என்று பிரதமர் நரேந்திர மோடி கூறினார். இந்தியன் எக்சுபிரசு கருத்துப்படி, நாயுடு தேர்ந்தெடுக்கப்பட்டால் அது தென்னிந்திய மாநிலங்களான தெலங்காணா மற்றும் ஆந்திரப் பிரதேசத்தில் கட்சிக்கு மன உறுதியை அளிக்கும் என்று பாரதிய ஜனதா கட்சியின் தலைவர்கள் கருதுகின்றனர். என்டிஏ, ஒய். எஸ். ஆர். காங்கிரஸ் கட்சிகள் தவிர அதிமுக, தெலுங்கானா இராட்டிர சமிதி ஆகிய கட்சிகளும் நாயுடுவுக்கு ஆதரவளிப்பதாக உறுதியளித்தன. தேர்தலில் வெற்றி பெற 394 வாக்குகள் தேவைப்பட்ட நிலையில், நாயுடு 489 வாக்குகளைப் பெறுவார் என்று எதிர்பார்க்கப்படுகிறது என்று நியூஸ்18 எழுதியது.
ஐக்கிய முற்போக்குக் கூட்டணி வேட்பாளர்
கோபாலகிருஷ்ண காந்தி ஐக்கிய முற்போக்குக் கூட்டணியால் பரிந்துரைக்கப்பட்ட வேட்பாளராக இருந்தார். இவர் 18 எதிர்க்கட்சிகளின் ஆதரவைப் பெற்றிருந்தார். இவர் இந்திய விடுதலை இயக்கத்தின் இரு முக்கிய பிரமுகர்களான மகாத்மா காந்தி மற்றும் சி. இராஜகோபாலாச்சாரி ஆகியோரின் பேரன் ஆவார். முன்னாள் இராஜதந்திரியான காந்தி, செயின்ட் ஸ்டீபன் கல்லூரியின் முன்னாள் மாணவர் மற்றும் இலங்கை, நார்வே மற்றும் தென்னாப்பிரிக்காவிற்கு இந்தியாவின் தூதுவராகவும் பணியாற்றியுள்ளார். நந்திகிராம் வன்முறையின் போது மேற்கு வங்காளத்தின் ஆளுநராகவும் பதவி வகித்துள்ளார். காந்திக்கு இந்தியத் தேசிய காங்கிரசு, ஐக்கிய ஜனதா தளம், இராச்டிரிய ஜனதா தளம், தேசியவாத காங்கிரஸ் கட்சி மற்றும் இடது முன்னணி ஆகிய கட்சிகளின் ஆதரவு இருந்தது.
முடிவுகள்
தேர்தலைத் தொடர்ந்து, இந்தியாவின் 13வது துணைக் குடியரசுத் தலைவராக வெங்கையா நாயுடு தேர்ந்தெடுக்கப்பட்டார். இவர் 11 ஆகத்து 2017 அன்று பதவியேற்றார். நாடாளுமன்றத்தில் உள்ள 790 இடங்களில் 5 இடங்கள் தேர்தலின் போது காலியாக இருந்தன.
இந்தியக் குடியரசுத் துணைத் தலைவர் தேர்தல் 2017-முடிவுகள்
பத்து மாவுங்
பத்து மாவுங் (ஆங்கிலம்: Batu Maung; மலாய் Batu Maung;) என்பது மலேசியா, பினாங்கு, தென்மேற்கு பினாங்கு தீவு மாவட்டத்தில்; பினாங்குத் தீவின் தென்மேற்கு கடற்கரையில் அமைந்துள்ள ஒரு புறநகர்ப் பகுதியாகும்.
இந்தப் பத்து மாவுங் நகர்ப் பகுதி பாயான் லெப்பாஸ் நகரம் மற்றும் பினாங்கு பன்னாட்டு வானூர்தி நிலையத்தை ஒட்டி அமைந்து உள்ளது. அத்துடன் பினாங்குத் தீவில் இரண்டாவது பினாங்கு பாலத்தின் முனையத்தில் உள்ளது.
பினாங்கு போர் அருங்காட்சியகம்
பத்து மாவுங் (Batu Maung) குன்றில் அமைந்துள்ள, பினாங்கு போர் அருங்காட்சியகம் (Penang War Museum) 1930-களில் கட்டப்பட்ட பிரித்தானிய இராணுவக் கோட்டையாகும் (British Army Fort). இரண்டாம் உலகப் போர் தொடங்கிய போது, டிசம்பர் 1941-இல் ஜப்பானிய இராணுவம் (Imperial Japanese Army) பினாங்கு தீவை ஆக்கிரமித்தது. அப்போது, பிரித்தானிய தளபதி ஆர்தர் பெர்சிவல் (Arthur Percival) தலைமையிலான பொதுநலவாயப் படைகள், அங்கு இருந்து பாதிப்புகள் இல்லாமல் பின்வாங்கின.
பிரித்தானியர்களால் கைவிடப்பட்ட கோட்டை பின்னர் ஜப்பானியர்களால் கைப்பற்றப்பட்டு அவர்களின் பயன்பாட்டின் கீழ் வந்தது. 2002-இல் போர் அருங்காட்சியகமாக மாற்றப்பட்டது. அதுவரையில் இந்த இடம் மறக்கப்பட்ட இடமாக மறைந்து இருந்தது.
காட்சியகத்தின் இராணுவக் கட்டமைப்புகள்
பினாங்கு போர் அருங்காட்சியகத்தில் பதுங்கு குழிகள் (Bunkers), சுரங்கப்பாதைகள் (Tunnels) மற்றும் இயந்திர-துப்பாக்கி பொருத்தும் இடங்கள் (Machine-Gun Emplacements) போன்றவை பிரித்தானியப் படைகளால் விட்டுச் செல்லப்பட்ட நினைவுப் பொருட்களாகக் காட்சி அளிக்கின்றன.
இந்தக் கோட்டையின் பழைய அசல் இராணுவக் கட்டமைப்புகள் (Military Structures) மற்றும் உபகரணங்கள் இன்னும் உள்ளன. இந்த அருங்காட்சியகம் சுற்றுலா நடவடிக்கைகளுக்கான இடமாகவும் செயல்படுகிறது.
பொது
பத்து மாவுங் நகர்ப்பகுதி பெர்மாத்தாங் டாமார் லாவுட் (Permatang Damar Laut) மற்றும் தெலுக் தெம்போயாக் (Teluk Tempoyak) போன்ற மீனவக் கிராமங்களால் சூழப்பட்டுள்ளது. முன்பு இது ஒரு விவசாய கிராமமாக இருந்தது. 20-ஆம் நூற்றாண்டின் பிற்பகுதியில், பினாங்கு மாநிலத்தின் வளர்ச்சிக்கு ஏற்றவாறு இந்த நகர்ப்பகுதியும் வளர்ச்சி பெறத் தொடங்கியது.
பாயான் லெப்பாஸ் கட்டற்றத் தொழில்துறை மண்டலத்தின் (Bayan Lepas Free Industrial Zone) ஒரு பகுதி உண்மையில் இந்த பத்து மாவுங் பகுதியில்தான் உள்ளது. உலக மீன் மையத்தின் தலைமையகமும் (WorldFish Center) ஆழ்கடல் மீன்பிடி துறைமுகமும் ஒரு சேர இங்கு உள்ளன.
பினாங்கு இரண்டாவது பாலம்
பத்து மாவுங் நகர்ப்பகுதி, பினாங்கு மாநிலத்தின் தலைநகரான ஜார்ஜ் டவுன் நகருடன் வடக்குப் பகுதியில் துன் டாக்டர் லிம் சோங் யூ விரைவுச்சாலை (Tun Dr Lim Chong Eu Expressway) வழியாக இணைக்கப்பட்டு உள்ளது. பினாங்கு இரண்டாவது பாலம் இந்த பத்து மாவுங் நகர்ப்பகுதியை, தீபகற்ப மலேசியாவின் செபராங் பிறை நிலப்பகுதியுடன் இணைக்கிறது.
சுல்தான் அப்துல் ஹாலிம் முவாட்சாம் ஷா பாலம் அல்லது பினாங்கு இரண்டாவது பாலம் (ஆங்கிலம்: Sultan Abdul Halim Muadzam Shah Bridge அல்லது ''Penang Second Bridge) என்பது மலேசியா, பினாங்கு மாநிலத்தில் அமைக்கப்பட்டு இருக்கும் இரண்டாவது பாலம் ஆகும்.
தென்கிழக்கு ஆசியாவின் நீண்ட பாலம்
இந்த பாலம், மலேசியாவிலும்; தென்கிழக்கு ஆசியாவிலும் நீண்ட பாலம் ஆகும். பாலத்தின் மொத்த நீளம் 24 கி.மீ. 2014 மார்சு 1-ஆம் தேதி அதிகாரப் பூர்வமாகத் திறக்கப்பட்டது.
மேலும் காண்க
பகுப்பு:மலேசிய நகரங்கள்‎ பகுப்பு:பினாங்கு மாநிலத்தின் நகரங்கள்‎ பகுப்பு:பினாங்கு
பெதிரோ ஜி. பெரீரா
பெதிரோ கில் பெரீரா (Pedro Gil Ferreira) (பிறப்பு: 18 மார்ச் 1968) ஒரு போர்த்துகீசிய வானியற்பியலாளரும் அறிவியல் எழுத்தாளரும் ஆவார். 2016 ஆம் ஆண்டு நிலவரப்படி அவர் ஆக்ஸ்போர்டு பல்கலைக்கழகத்தில் வானியற்பியல் பேராசிரியராகவும், வொல்ப்சன் கல்லூரியின் உறுப்பினராகவும் இருந்தார்.
இளமையும் கல்வியும்
பெரீரா போர்ச்சுகல் இலிசுபனில் பிறந்தார். இவர் இலிசுபன் தொழில்நுட்ப பல்கலைக்கழகத்தில் பயின்றார், அங்கு அவர் 1986 முதல் 1991 வரை பொறியியல் படித்தார். அப்போது அவர் பொது சார்பியலைக் கற்றுக்கொண்டார். இலண்டன் இம்பீரியல் கல்லூரியில் கோட்பாட்டு இயற்பியலில் ஆந்தி ஆல்பிரெக்ட்டு மேற்பார்வையில்.முனைவர் பட்டம் பெற்றார்.
ஆராய்ச்சியும் தொழிலும்
ஆக்சுபோர்டு பல்கலைக்கழகத்தில் வானியற்பியல் துறையில் ஆராய்ச்சியாளராகவும் விரிவுரையாளராகவும் சேர இங்கிலாந்துக்குத் திரும்புவதற்கு முன்பு பெர்க்லி, செர்னில் முதுமுனைவர் பதவிகளில் பணியாற்றினார். 2008 ஆம் ஆண்டில் அங்கு வானியற்பியல் பேராசிரியராக ஆனார். 2010 முதல் ஆக்சுபோர்டு மார்ட்டின் பள்ளியில் கணக்கீட்டு அண்டவியல் திட்டத்தின் இயக்குநராக இருந்து வருகிறார், மேலும் ' வதிவிடத்தில் வானியற்பியல் கலைஞர் ' திட்டத்தையும் நடத்தி வருகிறார். பெரீரா ஆப்பிரிக்கக் கணித அறிவியல் நிறுவனத்தில் தவறாமல் விரிவுரைகள் செய்கிறார், மேலும் தொலைக்காட்சியிலும் வானொலியிலும் அறிவியல் விவரிப்பாளராக அடிக்கடி தோன்றியுள்ளார்.
பெரீராவின் முதன்மை ஆர்வங்கள் பொது சார்பியல், கோட்பாட்டு அண்டவியல் ஆகியவற்றில் உள்ளன. இணைநிலை மதிப்பாய்வு செய்யப்பட்ட அறிவியல் இதழ்களில் 100 க்கும் மேற்பட்ட வெளியீடுகளை எழுதியுள்ளார். 1997 ஆம் ஆண்டில் மைக்கேல் ஜாய்சுடன் இணைந்து இருண்ட ஆற்றலின் சாத்தியமான விளக்கமாக நிறைநிலை  அளவன் புலப் படிமங்களை முதன்முதலில் முன்மொழிந்தவர்களில் ஒருவராக இருந்தார். அண்ட நுண்ணலை சிற்றுலைவுகளின் ஒலி உச்சங்களை அளவிடும் மாக்ஸிமா, பூமெராங் வளிமக்கூண்டுவழி பரவும் அண்ட நுண்ணலை சிற்றுலைவுகளின் செய்முறைகளில் பெரீரா உறுப்பினராகவும் இருந்தார். யூக்ளிடு விண்கலம், சதுர கிலோமீட்டர் கதிரலைத் தொலைநோக்கி ஆகியவற்றைப் பயன்படுத்தி பொது சார்பியலை நிறுவுவதற்கான பல திட்டங்களில் அவர் தற்போது ஈடுபட்டுள்ளார்.
ஊடகங்கள்
பெரீரா நேச்சர், சயின்சு, நியூ சயின்டிஸ்ட் டு உள்ளிட்ட அறிவியல் இதழ்களுக்கு வழக்கமான பங்களிப்பாளராக உள்ளார், மேலும் அண்டவியல், பொது சார்பியல் வரலாறு குறித்த இரண்டு புகழ்பெற்ற அறிவியல் புத்தகங்களை எழுதியுள்ளார். அவற்றில் ஒன்று, முழுச்செம் கோட்பாடு. இது 2014 ஆம் ஆண்டு அறிவியல் புத்தகங்களுக்கான அரசு கழக வின்ட்டன் பரிசுக்கு பட்டியலிடப்பட்டது. வானியல், இயற்பியல், அண்டவியல் செய்திகளைப் பற்றி விவாதிக்க தொலைக்காட்சியிலும் வானொலியிலும் தவறாமல் தோன்றுகிறார், மேலும் பிபிசி டிஸ்கவரி சேனல் மற்றும் பிறவற்றிற்கான பல அறிவியல்,  கணித ஆவணப்படங்களுக்குப் பங்களித்துள்ளார். 2016 ஆம் ஆண்டில் அவர் திறந்த வானியர்பியல் இதழின் ஆசிரியர் குழுவில் பணியாற்றுகிறார்.
வெளி இணைப்புகள்
பகுப்பு:கோட்பாட்டு இயற்பியலாளர்கள் பகுப்பு:அண்டவியலாளர்கள் பகுப்பு:போர்த்துகீசிய வானியலாளர்கள் பகுப்பு:வாழும் நபர்கள் பகுப்பு:1968 பிறப்புகள் பகுப்பு:பிரித்தானிய வானியலாளர்கள் பகுப்பு:அறிவியல் எழுத்தாளர்கள்
மவுமா தாசு
மவுமா தாசு (Mouma Das, பெப்ரவரி 24, 1984) இந்தியாவின் மேற்கு வங்காளத்தைச் சேர்ந்த மேசைப் பந்தாட்ட வீரர். இவர் கொல்கத்தாவிலேயே பிறந்து வளர்ந்தவர். 2013இல் இவருக்கு அருச்சுனா விருது வழங்கப்பட்டது. 2004 ஒலிம்பிக் போட்டிகளில் மேசைப் பந்தாட்டதில் பெண்கள் ஒற்றையர் பிரிவில் விளையாடியுள்ளார். இரண்டாவது முறையாக, 12 ஆண்டுகள் கழித்து, 2016 ஒலிம்பிக் போட்டிகளில் பங்கேற்றார். ஆனால் முதல் சுற்றிலேயே தோல்வியடைந்தார்.
இன்னா கோரன்
இன்னா கோரன் (Inna Koren ) அசர்பைசானில் பிறந்த அமெரிக்க சதுரங்க வீராங்கனை ஆவார். இவர் 1964 ஆம் ஆண்டு மார்ச்சு மாதம் 30 ஆம் தேதியன்று பிறந்தார். 1986 ஆம் ஆண்டு அனைத்துலக பெண் சதுரங்க மாசுட்டர் பட்டம் வென்ற இவர் அமெரிக்க பெண்கள் சதுரங்க சாம்பியன் போட்டியையும் வென்றார்.
வாழ்க்கை வரலாறு
1979 ஆம் ஆண்டிலிருந்து கோரன் அமெரிக்காவில் வாழ்ந்து வருகிறார். 1986 ஆம் ஆண்டில் இவர் அமெரிக்காவின் மகளிர் சதுரங்கப் போட்டியை வென்றார். இதே ஆண்டில் இவருக்கு பிடே அமைப்பு அனைத்துலக பெண் சதுரங்க மாசுட்டர் பட்டத்தை வழங்கி சிறப்பித்தது. 1987 ஆம் ஆண்டு செர்பியாவின் சிம்மேடிரிவ்சுகா பாலாங்கா நகரில் நடைபெற்ற அனைத்துலக மகளிர் சதுரங்கப் போட்டியில் பங்கேற்றார். இப்போட்டியில் இவர் அங்கேரி நாட்டைச் சேர்ந்த சதுரங்க வீராங்கனை ஐடில்கோ மாதிலுடன் சேர்ந்து ஆறாவது மற்றும் ஏழாவது இடத்தைப் பிடித்தார். மகளிர் சதுரங்க ஒலிம்பியாடு போட்டிகளில்  இன்னா கோரன் அமெரிக்காவுக்காக விளையாடினார். இன்னா யேல் பல்கலைக்கழகத்தில் கணினி அறிவியலில் பட்டம் பெற்றார். யேல் நகரில் இருந்தபோது அங்கு நடைபெற்ற பான் அமெரிக்க பல்கலைக்கழகங்களுக்கிடையிலான அணி சதுரங்கப் போட்டியில் யேல் பல்கலைக்கழகத்தின் வெற்றி பெற்ற அணியில் ஒரு உறுப்பினராக கோரன் இருந்தார்.
யேல் பல்கலைக்கழகம் 1983 ஆம் ஆண்டில் இப்பட்ட்த்தை வென்ற போது அவ்வணியில் யோயல் பெஞ்சமின், மைக்கேல் வால்டர், மற்றும் இன்னா கோரன் ஆகிய எதிர்கால அமெரிக்க சதுரங்க வீராங்கனைகள் இடம்பெற்றிருந்தனர். கோரன் தன்னுடைய வாழ்க்கைத் தொழிலாக நிதி நிறுவனமொன்றை தொடங்கி சில காலம் நடத்தினார். பின்னர் 11 ஆண்டுகள் புருடென்சியல் நிதிநிறுவனத்தில் முதுநிலை துணைத் தலைவராகப் பணிபுரிந்தார். 2001 முதல் 2003 வரை வாச்சோவியா செக்யூரிட்டீசு அமைப்பு நடத்திய ஒரு நுகர்வோர் ஆராய்ச்சியில் பங்கேற்றார். பின்னர் 2003 ஆம் ஆண்டில் ஒரு பகுப்பாளராக பணிபுரிந்தார் ..
புற இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:அசர்பைஜான் பகுப்பு:அமெரிக்க சதுரங்க வீரர்கள் பகுப்பு:யேல் பல்கலைக்கழக முன்னாள் மாணவர்கள்
கலசப்பாக்கம் வட்டம்
கலசப்பாக்கம் வட்டம், தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகவும் மற்றும் ஆரணி வருவாய் கோட்டத்தின் கீழ் உள்ள 4 வட்டங்களில் ஒன்றாகவும் அமைந்துள்ளது. . இவ்வருவாய் வட்டம் போளூர் வட்டத்தின் சில வருவாய் கிராமங்களைக் கொண்டு, மே, 2012ல் தோற்றுவிக்கப்பட்டது. இவ்வருவாய் வட்டத்தின் தலைமையிடம் கலசப்பாக்கம் ஆகும். கலசப்பாக்கம் வட்டம் 52 வருவாய் கிராமங்கள் கொண்டது.
இந்த வட்டத்தில் கலசப்பாக்கம், கடலாடி, கேட்டவரம்பாளையம் ஆகிய குறுவட்டங்கள் அமைந்துள்ளது.[]
அமைவிடம்
கலசப்பாக்கம் வட்டத்தின் கிழக்கில் சேத்துப்பட்டு வட்டம் மற்றும் கீழ்பெண்ணாத்தூர் வட்டங்களும், மேற்கில் ஜமுனாமரத்தூர் வட்டம், வடக்கில் போளூர் வட்டம், தெற்கில் திருவண்ணாமலை வட்டம் மற்றும் செங்கம் வட்டங்களும் எல்லைகளாக உள்ளது.
மக்கள்தொகையியல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை  1,40,301 ஆகும். அதில் 69,150 ஆண்களும், 71,151 பெண்களும் உள்ளனர் 43566  குடும்பங்கள்  கொண்ட இவ்வட்ட மக்கள்தொகையில் 85.1%  கிராமப்புறங்களில்  வாழ்கின்றனர். []
வெளி இணைப்புக்ள்
பகுப்பு:திருவண்ணாமலை மாவட்ட வட்டங்கள் பகுப்பு:ஆரணி வருவாய் கோட்டம்
பாடகசாலை
பாடகசாலை (Padagasalai) என்பது 2010 ஆம் ஆண்டு வெளியான  இந்திய தமிழ் நாடகத் திரைப்படம் ஆகும். ஜெ. தமிழ் இயக்கிய இப்படத்தில் சத்யா, அரவிந்த், ஆர்.சஞ்சய், இனியா, பிரீத்தி புஷ்பன் ஆகியோர் முக்கிய கதாபாத்திரங்களில் நடித்துள்ளனர். மேலும் இதில் சிசர் மனோகர், போண்டா மணி, ராஜா சேது முரளி, சூலூர் சண்முகதேவன், சிவானந்தம் ஆகியோர் துணை வேடங்களில் நடித்துள்ளனர். டி. அனில் தயாரித்த இப்படத்திற்கு, ஹிடேஷின் இசை அமைத்துள்ளார். படமானது 2010 மார்ச் 26 அன்று வெளியானது.
தயாரிப்பு
தேவவிஜயம் பிலிம் மேக்கர்ஸ் என்ற பதாகையின் கீழ் தயாரிக்கப்பட்ட பாடகசாலை படத்தின் மூலம் ஜே. தமிழ் இயக்குநராக அறிமுகமானார். மேலும் அவர் ஒளிப்பதிவையும் மேற்கொண்டார். புதுமுகங்களான சத்யா, அரவிந்த், ஆர். சஞ்சய் ஆகியோர் முக்கிய வேடங்களில் நடிக்க தேர்வு செய்யப்பட்டனர். கேரளத்தைச் சேர்ந்த இனியா ஸ்ருதி என்ற பெயரில் இந்த படத்தின் மூலம் தமிழ் திரையுலகில் அறிமுகமானார். மேலும் நாயகிகளில் ஒருவராக நடிக்க பிரீத்தி புஷ்பன் நடித்தார். இப்படத்திற்கு இதேஷ் இசை இசையமைக்க, தளபதி தினேஷ் சண்டைக் காட்சிகளை வடிவமைக்க, முருகராம் படத்தொகுப்பை செய்தார்.
இசை
திரைப்பட பினண்ணி இசை, பாடல் இசை ஆகியவற்றை இசையமைப்பாளர் இடேஷ் அமைத்தார். இந்த படத்தின் இசைப்பதிவில் உடுமலை கரிசல் முத்து, பி. கே. சிவசிறீ, கோவை முஸ்தபா ஆகியோரால் எழுதப்பட்ட ஆறு பாடல்கள் உள்ளன. பாடல்களானது 18 பிப்ரவரி 2010 அன்று சென்னையில் வெளியிடப்பட்டது. இசை வெளியீட்டு விழாவில் நடிகர் பிரசன்னா, கலைப்புலி ஜி. சேகரன், வி. சி. குகநாதன், பி. எல். தேனப்பன் ஆகியோர் கலந்து கொண்டனர். தி இந்துவின் எஸ். ஆர். அசோக் குமார் இந்த பாடல் தொகுப்பை "கடந்து செல்லக்கூடியது" என்று குறிப்பிட்டார்.
வெளியீடு
இந்த படம் 26 மார்ச் 2010 அன்று வசந்தபாலனின் அங்காடி தெரு வெளியான சமயத்தில் வெளியானது.
வணிகம்
இந்த படம் சென்னை மண்டலத்தில் சராசரிக்கும் குறைவான தொடக்க வசூலை ஈட்டியது. வணிக ரீதியாக மோசமான வசூலையே ஈட்டியது. மேலும் திரைப்பட தயாரிப்பாளர் டி. அனில் ஒரு புதிய பதாகையின் கீழ் ஆர்வம் (2010) என்ற படத்தை தயாரிக்கும் பணியில் ஈடுபட்டார்.
தமர்லா அங்கபூபாலன்
தமர்லா சென்னப்ப நாயக்கரின் மூன்றாவது மகனான இவர்  தமர்லா வெங்கடப்ப நாயக்கர் மற்றும் தமர்லா அய்யப்ப நாயக்கரின் தம்பியாவார். அங்கபுபாலா நாயக்கர் காளஹஸ்தி  பகுதியை நிர்வகித்தவர்     உஷா பரிணயம்   மந்திர காண்டம் என்னும்  (16 குணங்கள் உடன் 64 மந்திரம் அடங்கிய) 108 பாடல்கள் கொண்ட  தொகுப்பு எழுதினார். அங்கபுபாலா பல இலக்கியங்கள் எழுதியுள்ளார். இவர் சிறந்த தெலுங்குக் கவிஞராகக் கருதப்படுகிறார்
இதனையும் காண்க
பகுப்பு:விஜயநகரப் பேரரசு
பாக்கித்தான் வரலாறு
பாக்கித்தானின் வரலாறு தற்கால பாக்கித்தான் அடங்கியுள்ள நிலப்பகுதியின் வரலாறு ஆகும். இந்திய சுதந்திரத்திற்கு முன் பாலகிருஸ்தானம் என்ற பெயர் காலப்போக்கில் மறுவி பால்கிஸ்தான் மற்றும் தற்போது பாகிஸ்தான் ஆக மாறியது. மேலும் மூவாயிரம் ஆண்டுகளுக்கும் மேலாக இப்பகுதியில் மாந்தர் வாழ்ந்து வந்துள்ளனர், உலகின் முதன்மையான நாகரிகங்களில் ஒன்றான    சிந்துவெளி நாகரிகம் இங்கு தழைத்துள்ளது. நடு ஆசியாவை இந்தியத் துணைக் கண்டத்துடனும் கிழக்குடனும் இணைத்த சிந்துவெளி வழியாகச் சென்ற வணிக வழிகள் கிரேக்கம், மங்கோலியா போன்ற பலநாடுகளிலிருந்து மக்களை ஈர்த்தது பல ஏகாதிபத்திய சக்திகள், கடைசியாக பிரித்தானியப் பேரரசு இங்கு ஆட்சி புரிந்துள்ளன.
பாக்கித்தானியர் அரப்பா, ஆரியர், பெர்சியர், கிரேக்கர், சகர்கள், பார்த்தியன், குசான், ஹெப்தலைட்டுகள், அராபியர், துருக்கியர், ஆப்கானித்தவர், மற்றும் மொகலாயப் பாரம்பரியத்தை உள்வாங்கியவர்கள்.
பழங்கற்காலம்
பசணாபின் மேற்புறமுள்ள ரிவாத் பழங்கற்கால களமாகும். இங்குள்ள தொல்லியல் களம் 55 ஏறத்தாழ 45,000 ஆண்டுகளுக்கு முந்தியதாக கண்டறியப்பட்டுள்ளது. சோவனிக கலாசாரம் முற்பகுதி பழங்கற்காலத்திய தொல்லியல் பண்பாட்டைக் கொண்டுள்ளது. சாஜியும் அலியும் தழும்பழி காலத்தவை. தற்போதைய இஸ்லாமாபாத்/இராவல்பிண்டி அமைந்துள்ள சிவாலிக் மலைகளில் உள்ள சோவானிகப் பள்ளத்தாக்கை அடுத்து இது சோவானிக கலாசாரம் எனப் பெயரிடப்பட்டுள்ளது. இந்த கலாசாரம் தழைத்த இராவல்பிண்டியிலிருந்து 16 km தொலைவில் சோவன் ஆற்றின் வளைவில் உள்ள ஆதியலா, காசலா சிற்றூர்களில் நூற்றுக்கணக்கான கூர்மைத்தீட்டிய கல்லாயுதங்கள் கிடைத்துள்ளன. இருப்பினும் இங்கு அக்காலத்திய மனித எலும்புக்கூடுகள் எதுவும் கிடைக்கவில்லை.
புதுக்கற்காலம்
மெஹெர்கர் முதன்மையான புதிய கற்காலக் களமாகும்; இது 1974இல் கண்டறியப்பட்டது. இங்கு வேளாண்மையும் கால்நடை வளர்ப்பும் இருந்தமைக்கானச் சான்றுகள் கிடைத்துள்ளன. பல் வைத்தியமும் நடைபெற்றுள்ளது. இந்த தொல்லியல் களத்தின் காலம் 7000–5500 பொது ஊழி ஆகும். இது பலூசிஸ்தானின் கச்சி சமவெளியில் அமைந்துள்ளது. மெகர்கர்வாசிகள் சேற்றுச் செங்கல்களாலான குடிசைகளில் வாழ்ந்தனர்; வேளாண் பொருட்களை  கூலக்களங்களில் சேகரித்து வைத்தனர், செப்பாலான ஆயுதங்களைப் பயன்படுத்தினர். பார்லி, கோதுமை, இலந்தைகள், பேரீச்சைகள் விவசாயம் செய்தனர். வெள்ளாடு, செம்மறியாடு, மாடுகளை வளர்த்தனர். நாகரிகம் முன்னேறிய காலத்தில் (5500–2600 பொதுஊழி) மக்கள் கைவினைப் பொருட்கள் செய்யத் துவங்கியிருந்தனர். தீக்கல் செதுக்கல், தோல் பதனிடுதல், குண்டுமணி தயாரிப்பு, மாழைக்கலங்கள் போன்ற தொழில்கள் தொடங்கின. இங்கு மக்கள் 2600 பொ.ஆ வரை தொடர்ந்திருந்தனர்; வானிலை மாற்றங்கள் தொடங்கின; பொது ஆழி 2600க்கும் 2000 க்கும் இடையே இப்பகுதி மிகவும் வறண்டதால் இங்கிருந்து மக்கள் சிந்துச் சமவெளிக்கு இடம் பெயர்ந்தனர். இங்கு புதிய நாகரிகம் துவக்கநிலையில் வளர்ந்து வந்தது.
சிந்துவெளி நாகரிகம்
சிந்து ஆற்றுப்பகுதியில் வெண்கலக் காலம் ஏறத்தாழ பொதுஆழி 3300 இல் சிந்துவெளி நாகரிகமாக வளர்ந்தது. பண்டைய எகிப்துடனும் மெசொப்பொத்தேமியாவுடனும் இது பழைய உலகின் மூன்று துவக்ககால நாகரிகங்களில் ஒன்றாக விளங்கியது. இந்த மூன்றில் மிகவும் பரந்த அளவில் 1.25 மில்லியன் கிமீ2 பரப்பளவில் அமைந்திருந்தது. இந்த நாகரிகம் சிந்து ஆற்று வடிநிலத்தில் தற்போதைய பாக்கித்தானிய மாகாணங்கள் சிந்து, பஞ்சாப் and பலூசிஸ்தான் பகுதிகளில் தழைத்திருந்தது. இப்பகுதியிலிருந்த வற்றாவளமிக்க பருவமழையால் நீர் பெறும் ஆறுகளும் பருவகாலத்தில் மட்டும் பாயும் காகர் நதி உள்ளிட்டவை இப்பகுதியில் அடங்கும். தன் உச்சகாலத்தில் இந்த நாகரித்தில் ஏறத்தாழ 5 மில்லியன் மக்கள்தொகை கொண்டிருந்தது;  அரபிக்கடலில் தொடங்கி தற்காலத்திய தெற்கு மற்றும் கிழக்கத்திய ஆப்கானித்தான், மற்றும் இமயமலை வரை பரவியிருந்தது. சிந்துவெளி மக்கள், அரப்பன்கள், மாழையியலில் புதிய நுட்பங்களை கண்டுபிடித்தனர்; செப்பு,வெங்கலம்,பித்தளை,ஈயம், வெள்ளீயம் தயாரித்தனர்.
சிந்துவெளி நாகரிகத்தின் பிற்பகுதியில் மெதுவாக வீழ்ச்சியடையலாயிற்று. பொதுஆழி 1700 இல், பெரும்பாலான நகரங்கள் கைவிடப்பட்டன. இருப்பினும் இந்த நாகரிகம் திடீரென்று மறையவில்லை. இந்நாகரிகத்தின் சில கூறுகள் இன்னமும் தங்கியுள்ளன. பொதுஆழி மூன்றாம் ஆயிரவாண்டில் ஏற்பட்ட வறட்சி நகராக்கத்திற்கான தூண்டுதலாக இருந்திருக்கலாம். அதே நகராக்கத்தால் நீர்த்தட்டுப்பாடு எழுந்து நாகரிகம் அழிவதற்கும் காரணமாக இருக்கலாம். நீரின்றி மக்கள்தொகை கிழக்கு நோக்கி பரவியிருக்கலாம். சிந்துவெளி நாகரிகம் முற்றிலுமாக பொதுஆழி 1700 இல் அழிபட்டது. இருப்பினும் இந்த வீழ்ச்சிக்கான காரணங்கள் இன்னமும் அறியப்படவில்லை. அகழ்வாராய்ச்சி களங்களில் கண்ட நகர்புறத் திட்டமிடலும் சின்னங்களும் மிகுந்த நுட்பமிக்க திட்டமிடலைக் கொண்டிருந்தனர் என்பதைக் காட்டுகிறது.
குறிப்புகள்
பகுப்பு:பாக்கித்தான் வரலாறு பகுப்பு:ஆசிய நாடுகள்
சுந்தரி கே. ஸ்ரீதரணி
ஆரம்பகால வாழ்க்கையும் பின்னணியும்
பிரிக்கப்படாத இந்தியாவில் பாக்கித்தானின் ஐதராபாத்தில் பிறந்த இவர், சாந்திநிகேதனில் நடனம் கற்றுக் கொண்டார். அதன்பிறகு சேர்ந்தார் அல்மோரா என்ற இடத்தில் அமைந்திருந்த உதய் சங்கரின் இந்திய கலாச்சார மையத்தில் நடனப் பயிற்சியைப் பெற்றார். கதகளியை குரு சங்கரன் நம்பூதிரியிடமும், மணிப்புரி நடனத்தை குரு அமுபி சிங்கிடமும் பயின்றார். பின்னர், இவர் இலண்டனின் ஜின்னர் மேவர் நடனம் மற்றும் நாடகப்பள்ளியில் சேர்ந்து கிரேக்க நடனம் கற்றுக்கொண்டார். கவிஞரும், நாடக ஆசிரியரும், பத்திரிகையாளருமான கிருஷ்ணலால் ஸ்ரீதரணியை (1911 - 1960) திருமணம் செய்து கொண்டார்.
தொழில்
thumb| திரிவேணி கலா சங்கத்தின் பிரதான நுழைவாயில் மற்றும் இடதுபுறத்தில் ஸ்ரீதரணி கலைக்கூடத்தின் முகப்பு. 1947 ஆம் ஆண்டில், இவர் பிராக் நகரில் நடந்த முதல் சர்வதேச இளைஞர் விழாவில் நிகழ்த்தினார். 1950களில், ஐக்கிய அமெரிக்க கலாச்சார பரிவர்த்தனை திட்டங்களில் ஒன்றான புல்பிரைட் கூட்டாளர் கௌரவத்தையும் பெற்றார். லாஸ் ஏஞ்சல்ஸின் கலிபோர்னியா பல்கலைக்கழகத்தின் கௌரவத்தையும் பெற்றார். இதன் மூலம் அமெரிக்காவில் பல பல்கலைக்கழகங்களில் பயணம் செய்தார். இந்திய நடனங்களைப் பற்றிய விளக்கங்களை வழங்கினார்.
கலா சங்கம்
திருமணத்திற்குப் பிறகு இவர் தில்லிக்கு வந்தார். 195 இல் திரிவேணி கலா சங்கத்தைத் தொடங்கினார். இது தில்லியின் கன்னாட் பிளேசில் தொடங்கப்பட்டது. 'திரிவேணி கலா சங்கம்' என்ற பெயர் புல்லாங்குழல் கலைஞரான விஜய் ராகவ் ராவ் என்பவரால் உருவாக்கப்பட்டது. இதன் பொருள் "கலைகளின் சங்கமம்" என்பதாகும். புது தில்லியின் கன்னாட்டு பிளேசிலுள்ள ஒரு காபி உணவகத்துக்கு மேலே ஒரு அறையில் பிரபல கலைஞர் கே. எஸ். குல்கர்னியின் கீழ் இரண்டு மாணவர்களுடன் இது தொடங்கப்பட்டது. விரைவில் இவரது முயற்சிகள் கவனிக்கப்பட்டன. ஜவகர்லால் நேரு நிறுவனத்திற்கான நிலத்தை ஒதுக்கினார். படிப்படியாக, இவர் ஒரு சிறிய குழுவினரை ஏற்பாடு செய்து, இசை நிகழ்ச்சிகளை ஏற்பாடு செய்யத் தொடங்கினார். மேலும், நிதியினைச் சேகரித்து கட்டிடம் எழுப்பப்பட்டது. குரு ராஜ்குமார் சிங்காஜித் சிங் 1954ஆம் ஆண்டில் மணிப்பூர் நடனப் பிரிவின் தலைவராக திரிவேணியில் சேர்ந்தார். பின்னர் 1962ஆம் ஆண்டில், 'திரிவேணி பாலே'வை நிறுவினார். அதில் அவர் இயக்குநராகவும், முதன்மை நடனக் கலைஞராகவும் இருந்தார்.
இறப்பு
இவர் திரிவேனியின் வளாகத்திற்குள்ளேயே வசித்து வந்தார். 2012 ஏப்ரல் 7 அன்று புதுதில்லியில் தனது 93 வயதில் இறந்தார். இவருக்கு கவிதா ஸ்ரீதரணி என்ற ஒரு மகளும், அமர் ஸ்ரீதரணி என்ற ஒரு மகனும் உள்ளனர். இவரது மகன் இப்போது திரிவேணியின் பொதுச் செயலாளராக உள்ளார்.
விருதுகள்
1992 ஆம் ஆண்டில் இந்திய அரசால் இவருக்கு பத்மசிறீ விருது 2011ஆம் ஆண்டில் இவருக்கு இசை சங்கீத நாடக அகாதமி விருது வழங்கப்பட்டது, இது கலை நிகழ்ச்சிகளில் ஒட்டுமொத்த பங்களிப்பு செய்ததற்காக, மரணத்திற்குப் பின் வழங்கப்பட்டது.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:2012 இறப்புகள் பகுப்பு:1925 பிறப்புகள்
தமிழமுதம் (இணையத்தளம்)
தமிழமுதம் என்பது முக்கியமாக ஈழத்திலிருந்து புலம்பெயர்ந்த தமிழ் எழுத்தாளர்களின் படைப்புகளையும், இசைக் கலைஞர்களது உருவாக்கத்தில் வெளிவரும் இறுவட்டுக்களையும் தாங்கி வரும் இணையத்தளம் ஆகும். இந்த இணையத்தளம் செப்டம்பர் 1, 2004 இல் ஆரம்பிக்கப்பட்டது.
புகலிடத் தமிழர்களின் செயற்பாடுகளை உலகத் தமிழர்களும் அறியவேண்டும் என்ற ஆவலிலேயே 'தமிழமுதம்' என்ற இவ் இணையத்தளம் உருவானது. இதன் முதற்கட்டமான, புகலிடத் தமிழர்களின் ஆக்கங்கள், மேடை நிகழ்வுகள், அவர்களால் உருவாக்கப்படும் பாடல்கள், புகலிடத்தில் வெளியாகும் புத்தகங்களின் மின்னூல் வடிவம் ஆகிய பணிகளை தமிழமுதம் இணையத்தளம் செய்துகொண்டிருக்கிறது.
வெளி இணைப்புகள்
பகுப்பு:தமிழ் வலைத்தளங்கள்
சரண்யா துராடி சுந்தர்ராஜ்
ஆரம்ப வாழ்க்கை
சரண்யா துராடி சுந்தர்ராஜ் அக்டோபர் 22, 1988 ஆம் ஆண்டு சென்னை யில் பிறந்தார். இவரது அப்பா சுந்தர்ராஜ் ஆவார். இவர் தனது பள்ளிப் படிப்பை சென்னையில் முடித்தார். அவர் எம். ஓ. பி வைஷ்ணவ் மகளிர் கல்லூரி, அங்கு அவர் ஒளிபரப்பு தொடர்பு துறையில் முதுகலைப் பட்டம் பெற்றார்.
தொழில்
இவர் புதிய தலைமுறை தொலைக்காட்சியில் சேர்ந்தார். அந்தத் தொலைக்காட்சியில் செய்தி நிருபராக 4 ஆண்டுகளுக்கும் மேலாக பணியாற்றினார். புதிய தலைமுறை தொலைக்காட்சியில் சினிமா பிரபலங்களின் செய்தி நிகழ்ச்சியையும் தொகுத்து வழங்கினார். புதிய தலைமுறையில் பணிபுரியும் போது, ​​அவருக்கு இரண்டு திரைப்படங்களில் நடிக்க வாய்ப்பு கிடைத்தது; சென்னை உங்களை அன்புடன் வரவேற்கிறது மற்றும் ஆயிரம் முத்தங்களுடன் தேன்மொழி.
புதிய தலைமுறை தொலைக்காட்சியில் 4 ஆண்டுகள் பணியாற்றியனார். இவரின் பணியை போற்றி புதிய தலைமுறை தமிழன் விருது என்ற விருதுவழங்கப்பட்டது. அதன் பிறகு அவர் வேலையை விட்டுவிட்டு சில மாதங்கள் லண்டனுக்கு குடிபெயர்ந்தார். திரைப்படங்களில் நடிக்கும் ஆர்வத்துடன் இந்தியா திரும்பிய அவர் நியூஸ்18 தமிழ்நாடு தொலைக்காட்சியில் மூத்த செய்தி நிருபராக சேர்ந்தார்.
இவர் 2015ஆம் ஆண்டு வினோதி என்ற காதாபாத்திரத்தில் சென்னை உங்களை அன்புடன் வரவேற்கிறது என்ற திரைப்படத்தில் நடித்தார். அதை தொடர்ந்து 2017ஆம் ஆண்டு முதல் 2019 ஆண்டு வரை விஜய் தொலைக்காட்சியில் ஒளிபரப்பான நெஞ்சம் மறப்பதில்லை என்ற தொடரில் சரண்யா விக்ரம் என்ற காதாபாத்திரத்தில் நடித்தார். இந்த தொடர் இவருக்கு நல்ல வரவேட்ப்பை பெற்றது. இதில் நடித்ததற்காக விஜய் தொலைக்காட்சி புதுமுக நடிகை என்ற விருதை வென்றார்.
அதை தொடர்ந்து 2019 ஆம் ஆண்டு ஜெமினி தொலைக்காட்சியில் ஒளிபரப்பான 'ரோஜா' என்ற தெலுங்கு மொழி தொடரில் நடித்தார். இந்த தொடர் சன் தொலைக்காட்சியில் ஒளிபரப்பாகும்  ரோஜா என்ற தொடரின் தெலுங்கு மொழி மறு ஆக்கம் ஆகும். அதே ஆண்டில் சன் தொலைக்காட்சியில் தொடரான ரன் என்ற தொடரில் 'திவ்யா' என்ற கதாபாத்திரத்தில் நடித்துள்ளார். இவருக்கு ஜோடியாக பிரபல சின்னத்திரை நடிகர் கிருஷ்ணா நடித்துள்ளார். அத்தியாயம் 86 இருந்து அந்த தொடரில் விலகி விஜய் தொலைக்காட்சியில் ஆயுத எழுத்து என்ற தொடரில் நடித்தார்.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:சென்னை நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:தமிழ்த் திரைப்பட நடிகைகள் பகுப்பு:தமிழ் செய்தி வாசிப்பாளர்கள் பகுப்பு:தமிழ் பெண் மாதிரிகள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தெலுங்கு தொலைக்காட்சி நடிகைகள் பகுப்பு:தமிழ் நடிகைகள்
எமரால்டு ஏரி, உதகமண்டலம்
எமரால்டு ஏரி (Emerald Lake) என்பது தமிழ்நாட்டின் நீலகிரி மாவட்டத்தில் எமரால்டு கிராமத்தில் அமைந்துள்ளது. இந்தப் பகுதி அமைதிப் பள்ளத்தாக்கு என அழைக்கப்படுகிறது. இது உதகமண்டலம் நகரில் இருந்து 25 கி.மீ. தொலைவில் உள்ளது.
ரெட் ஹில் இயற்கை விடுதி
ரெட் ஹில் இயற்கை விடுதி என்ற பெயரில் ஏரியின் பக்கத்தில் சுற்றுலாவாசிகளுக்காக ஒரு விடுதி உள்ளது. இந்த விடுதியில் 19 ஆம் நூற்றாண்டின் பிற்பகுதியில் கட்டப்பட்ட கட்டிடத்தில் இயங்குகிறது. விடுதியைச் சுற்றி தேயிலை தோட்டங்கள் சூழப்பட்ட அமைப்பில் உள்ளது. சுற்றுலா பயணிகளுக்கு விடுதி நிர்வாகம் பல்வேறு வசதிகளை ஏற்படுத்தியுள்ளது, குறிப்பாக மலையில் வண்டியோட்டுதல், பறவை நோக்குதல், ஏரியைச் சார்ந்த பகுதியில் மீன்பிடித்தல், வனநடை ஆகியவை அடங்கும்.
மேற்கோள்கள்
பகுப்பு:நீலகிரி மாவட்ட சுற்றுலாத் தலங்கள் பகுப்பு:நீலகிரி மாவட்ட ஏரிகள்
பைலட் (எழுதுகோல் நிறுவனம்)
பைலட் (Pilot Corporation) தோக்கியோவைத் தலைமையகமாக கொண்ட ஓர் ஜப்பானிய எழுதுகோல் நிறுவனமாகும். இதன் துணை நிறுவனங்கள் பிலிப்பீன்ஸ், ஐக்கிய ராஜ்ஜியம், இந்தோனேசியா, மலேசியா, இந்தியா, பிரேசில், தென்னாப்பிரிக்கா, ஜெர்மனி மற்றும் பிரான்சில் உள்ளன.
வரலாறு
தோக்கியோவிலுள்ள கடற் சார்ந்த வியாபாரக் கல்லூரியில் பேராசிரியராகப் பணி புரிந்த ரியோசுகே நமிகி, 1915ல் மைக்கோலின் கூர்முனை தயாரிக்கும் சிறு தொழிற்சாலையைத் துவங்கினார். 1918ல் அவரது நண்பர் மசவோ வாதாவுடன் இணைந்து "நமிகி மேனுபாக்ச்சரிங் கம்பனி" என்ற பெயரில் நிறுவினார். பைலட் என்ற குறியில் எழுதுகோல்களை வெளியிட்டார். பின்னர் அந்த நிறுவனத்தின் பெயர் "பைலட் கார்ப்பரேஷன்" என மாற்றப்பட்டது.
மேற்கோள்கள்
பகுப்பு:வணிக நிறுவனங்கள் பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
புரூசு வின்சுட்டைன்
புரூசு வின்சுட்டைன் (Bruce Winstein) (செப்டம்பர் 25,1943 - பிப்ரவரி 28,2011) ஒரு சோதனை இயற்பியலாளரும் அண்டவியலாளரும் ஆவார், அவர் அடிப்படை துகள் இயற்பியலில் தனது தொடக்கப் பணிக்காக குறிப்பிடப்படுகிறார் , குறிப்பாக, துகள்கள், அவற்றின் எதிர் துகள்களுக்கு இடையிலான சமச்சீரற்ற தன்மையை நிறுவுவதற்கான வேலைக்காகக் குறிப்பிடப்படுகிறார். அவரது தொழில் வாழ்க்கையின் பிற்பகுதியில், நுண்ணலை பின்னணி கதிர்வீச்சின் முனைமையை அளவிடும் செய்முறை அண்டவியலில் பணியாற்றினார் , அதன் பண்புகள் தொடக்க கால அண்டத்திற்கு முந்தையவை.
தொழில் வாழ்க்கை
செய்முறை அடிப்படை துகள் இயற்பியலில் ஒரு புகழ்பெற்ற தொடக்க வாழ்க்கைக்குப் பிறகு, வின்சுட்டைன் பிரின்சுட்டனில் ஓராண்டுக்குக் குகென்கெய்ம்  ஆய்வுறுப்பினராக, பொதுவாக வானியற்பியலும் குறிப்பாக, நுண்ணலைப் பின்னணிக் கதிர்வீச்சும் பற்றிப் படித்தார். பின்னர் அவர் சிகாகோ பல்கலைக்கழகத்தில் இயற்பியலில் சாமுவேல் கே. அலிசன் கட்டில் பேராசிரியராகத் தனது பதவிக்கு திரும்பினார், அங்கு அவர் அதன் NSF இயற்பியல் எல்லைப்புற மையத்தை அண்டவியல் இயற்பியலுக்காக நிறுவினார்.
1999 ஆம் ஆண்டில், அவர் பெர்மி ஆய்வக KTeV செய்முறையின் தலைவராக இருந்தார் , இது நேரடி CP மீறலுக்கான முதல் உறுதியான அடிப்படையை உருவாக்கியது. இது பொருள், பொருள் எதிர்ப்பில் சரியான இரட்டையர்கள் அல்ல என்பதற்கான முதன்மையான சான்றாகும். நுண்ணலைப் பின்னணி கதிர்வீச்சின் முனைமையை அளவிடுவதன் வழி தொடக்க அண்டத்தில் ஈர்ப்பு அலைகளைக் கண்டறிய முயன்ற பல ஆண்டு பன்னாட்டு ஒத்துழைப்பான QUIET செய்முறையின் தலைவராகவும் இருந்தார்.
வின்சுட்டைன் 1999 முதல் குகென்கெய்ம் ஆய்வுறுப்பினராக இருந்தார், 2003 ஆம் ஆண்டில் அமெரிக்க அறிவியல் மேம்பாட்டுக் கழகத்தின் ஆய்வுறுப்பினராக ஆனார்.
தகைமைகள்
வின்சுட்டைன் தேசிய அறிவியல் கல்விக்கழகம், அமெரிக்கக் கலை, அறிவியல் கல்விக்கழகம் ஆகிய இரண்டிலும் உறுப்பினராக இருந்தார். 2007 ஆம் ஆண்டில் அமெரிக்க இயற்பியல் கழகம் அவருக்கு செய்முறை துகள் இயற்பியலில் W. K. H. பனோவ்சுகி பரிசை பின்வரும் மேற்கோள்களுடன் வழங்கியது; "நடுநிலைக் கே மெசோன்களின் பண்புகளின் துல்லியமான அளவீடுகளின் தொடர்ச்சியான  செய்முறைகளில் தலைமை வகித்ததற்காகவும் குறிப்பாக நேரடி CP மீறல் கண்டுபிடிப்புக்காகவும்".
கட்டேரி, ஊத்தங்ரை வட்டம்
கட்டேரி (	KATTERI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 161  வீடுகள் உள்ளன. கிராமத்தின் மொத்த மக்கள் தொகையானது 813 ஆகும். இதில் ஆண்கள் எண்ணிக்கை 399, பெண்களின் எண்ணிக்கை 414 என உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
புரூசு வின்சுட்டைன்
வெளி இணைப்புகள்
பகுப்பு:அமெரிக்க அண்டவியலாளர்கள் பகுப்பு:2011 இறப்புகள் பகுப்பு:1943 பிறப்புகள் பகுப்பு:அண்டவியலாளர்கள் பகுப்பு:அமெரிக்க இயற்பியலாளர்கள்
மஞ்சள் வயிற்றுக் கதிர்க்குருவி
மஞ்சள் வயிற்றுக் கதிர்க்குருவி (Yellow-bellied warbler)(அப்ரோசுகோபசு சூப்பர்சிலியாரிசு) என்பது புதர் கதிர்க்குருவி (செட்டிடே குடும்பம்) சிற்றினமாகும். இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.